4)

Lisätään artiklat seuraavasti: ”11 a artikla Tietyillä alueilla, tietyissä syvyyksissä tai tietyillä pyydyksillä toteutetun pyyntiponnistuksen huomiotta jättäminen 1. Jäsenvaltiot voivat jättää huomiotta aluksen kalastusmatkan aikana toteuttaman pyyntiponnistuksen niin kauan kuin yksi seuraavista edellytyksistä täyttyy: [tark. 9] a) asianomaisen aluksen kyseisen kalastusmatkan aikana harjoittama kalastustoiminta tapahtuu kokonaisuudessaan 2 kohdan mukaisesti lueteltujen turskan levinneisyysalueiden ulkopuolella tai b) asianomaisen aluksen kyseisen kalastusmatkan aikana harjoittama kalastustoiminta tapahtuu kokonaisuudessaan yli 300 metrin syvyydessä; tai c) asianomaisella aluksella on kyseisen kalastusmatkan aikana käytössä yhdentyyppinen säännelty pyydys ja tämä pyydys on lueteltu 2 kohdan mukaisesti ; jos aluksella on kalastusmatkan aikana mukanaan toinen pyydys, se on varastoitava asetuksen (EY) N:o 1224/2009 47 artiklan mukaisesti . [tark. 10] 2. Neuvosto laatii jäsenvaltioiden 3 kohdan mukaisesti toimittaminen tietojen ja tieteellisten lausuntojen perusteella luettelon alueista, jotka sijaitsevat turskan levinneisyysalueiden ulkopuolella, sekä luettelon pyydyksistä, joiden tekniset ominaisuudet johtavat siihen, että kokonaissaaliissa on alle 1,5 prosenttia turskaa painona ilmaistuna. Kun jäsenvaltion ilmoittama pyydys tai alue on hyväksytty, muut jäsenvaltiot voivat käyttää sitä. [tark. 11] 3. Jäsenvaltioiden on toimitettava komissiolle tiedot, joiden perusteella se voi arvioida, voidaanko tietty alue tai pyydys sisällyttää 2 kohdassa tarkoitettuihin alueiden tai pyydysten luetteloihin. 4. Komissio voi hyväksyä täytäntöönpanosäädöksiä, joilla vahvistetaan yksityiskohtaiset säännöt, jotka koskevat 3 kohdassa tarkoitettujen tietojen muotoa ja menettelyä, jonka mukaisesti ne on toimitettava komissiolle. Nämä täytäntöönpanosäädökset hyväksytään 32 artiklassa tarkoitettua menettelyä noudattaen. 11 b artikla Perustason mukauttaminen suurimman sallitun pyyntiponnistuksen laskemiseksi 1. Edellä 11 a artiklan 1 kohdassa tarkoitettu pyyntiponnistus, joka on osaltaan vaikuttanut 12 artiklan 2 kohdan a alakohdassa tarkoitetun perustason vahvistamiseen, vähennetään perustasosta tämän artiklan mukaisesti. 2. Jäsenvaltioiden on toimitettava komissiolle 1 kohdassa tarkoitettua perustason mukauttamista koskevat pyynnöt viimeistään kunkin vuoden 31 päivänä joulukuuta . [tark. 12] 3. Mukautettua perustasoa käytetään asianomaisen pyyntiponnistusryhmän suurimman sallitun pyyntiponnistuksen uudelleen laskemiseen soveltamalla suunnitelman voimaantulosta alkaen sovellettuja vuosittaisia prosenttiosuuden mukautuksia. 4. Edellä 11 a artiklassa tarkoitettua pyyntiponnistuksen huomiotta jättämistä voidaan soveltaa asianomaiseen pyyntiponnistusryhmään vasta sen jälkeen, kun suurin sallittu pyyntiponnistus on laskettu uudelleen tämän artiklan mukaisesti. 5. Komissio voi hyväksyä täytäntöönpanosäädöksiä, joilla vahvistetaan yksityiskohtaiset säännöt, jotka koskevat 2 kohdassa tarkoitettujen pyyntöjen muotoa sekä menettelyä, jonka mukaisesti ne on toimitettava komissiolle. Nämä täytäntöönpanosäädökset hyväksytään 32 artiklassa tarkoitettua menettelyä noudattaen. 11 c artikla Kaikki kalastustiedot kirjaavaan koekalastukseen osallistuvien alusten jättäminen pyyntiponnistusjärjestelmän ulkopuolelle 1. Jäsenvaltiot voivat jättää pyyntiponnistusjärjestelmän ulkopuolelle sellaisten alusten toteuttaman pyyntiponnistuksen, jotka osallistuvat kaikki kalastustiedot kirjaavaan kalastukseen, jossa kaikki turskasaaliit, poisheitetyt saaliit mukaan luettuina, luetaan kiintiöön. 2. Edellä olevaa 1 kohtaa soveltaessaan jäsenvaltioiden on mukautettava 12 artiklan 1 kohdan mukaisesti vahvistettua suurinta sallittua pyyntiponnistusta asianomaisen pyyntiponnistusryhmän osalta . Komissio antaa täytäntöönpanosäädöksiä, joilla vahvistetaan yksityiskohtaiset säännöt ensimmäisessä virkkeessä tarkoitetun suurimman sallitun pyyntiponnistuksen mukauttamisen osalta. Nämä täytäntöönpanosäädökset hyväksytään 32 artiklassa tarkoitettua menettelyä noudattaen. [tark. 13] 3. Jäsenvaltioiden on ilmoitettava komissiolle kaikista 2 kohdan mukaisesti tehdyistä suurimman sallitun pyyntiponnistuksen mukautuksista. Ilmoituksessa on annettava yksityiskohtaiset tiedot järjestelmän ulkopuolelle jätetyistä aluksista ja vähennetystä pyyntiponnistuksen määrästä sekä yhteenlaskettuna että aluksen tasolla. [tark. 14] 5. Komissio voi hyväksyä täytäntöönpanosäädöksiä, joilla vahvistetaan yksityiskohtaiset säännöt, jotka koskevat 3 kohdassa tarkoitettujen ilmoitusten muotoa ja menettelyä, jonka mukaisesti ne on toimitettava komissiolle. Nämä täytäntöönpanosäädökset hyväksytään 32 artiklassa tarkoitettua menettelyä noudattaen. 11 d artikla Aikaisemmin vahvistetut järjestelmän ulkopuolelle jättämistä koskevat toimenpiteet [tark. 15] Sellaista pyyntiponnistusjärjestelmän ulkopuolelle jättämistä, joka oli voimassa ennen … päivää …kuuta … (6), sovelletaan edelleen niin kauan kuin kyseisen ulkopuolelle jättämisen edellytykset täyttyvät. Jäsenvaltioiden on toimitettava komissiolle vuosittain kaikki tiedot, joiden perusteella se voi vahvistaa, että kyseiset edellytykset täyttyvät edelleen.”[tark. 16] (6) Tämän asetuksen voimaantulopäivä. "